Wilhelm Christophersen

Fra venstre:
1. Karl Seip, kirkeminister
2. Nils Claus Ihlen, arbeidsminister
3. Gunnar Knudsen, statsminister
4. Lars Abrahamsen, handelsminister
5. Hans Konrad Foosnæs, landbruksminister
6. Wilhelm Christophersen, utenriksminister
7. Haakon Ditlef Lowzow, forsvarsminister
8. Johan Castberg, justisminister
Wilhelm Christopher Christophersen (født 15. desember 1832 i Brevik, død 26. juli 1913) var en norsk jurist, diplomat og politiker (V). Han var utenriksminister i Gunnar Knudsens første regjering 1908–1910.

Christophersen ble cand.jur. i 1859. Han tjenestegjorde i den norsk-svenske utenrikstjenesten, og var fra 1864 stasjonert en rekke steder rundt i verden. Han var sentral i utarbeidelsen av «lov om konsulatvæsen» – loven som bidro til unionsoppløsningen i 1905.

Christophersen var den første utenriksministeren som tok i bruk Parkveien 45 (Villa Parafina) som utenriksministerbolig, før dette år var bygningen statsministerbolig.

Han ble utnevnt til ridder av St. Olavs Orden i 1874, forfremmet til kommandør av 1. klasse i 1885, og fikk storkorset i 1907. Han hadde også storkorset av den britiske Victoriaordenen, av den franske Æreslegionen, og en rekke andre ordener.

 Referanser 

 Eksterne lenker 


Kategori:Norske utenriksministre
Kategori:Venstre-statsråder
Kategori:Norske statsråder 1905–1940
Kategori:Norske jurister
Kategori:Storkors av St. Olavs Orden
Kategori:Royal Victorian Order
Kategori:Æreslegionen
Kategori:Personer fra Porsgrunn kommune
Kategori:Begravelser på statens bekostning